द्वारका, दिल्ली

द्वारका उपनगर दक्षिण पश्चिम दिल्ली में स्थित एक आवासीय कालोनी है। १९८० के दशक के उत्तरार्ध में व्यवस्थित होना शुरू हुई द्वारका अब एशिया की सबसे बड़ी आवासीय कालोनी कहलाती है। द्वारका इंदिरा गांधी अंतरराष्ट्रीय हवाई अड्डे के निकट स्थित है और दक्षिण पश्चिम दिल्ली जिले के प्रशासनिक मुख्यालय भी यहाँ ही स्थित हैं। ५६.४८ वर्ग किलोमीटर में फैला द्वारका २९ सेक्टरों में विभाजित है।

जनवरी २०१७ में, भारत की कैबिनेट ने चाणक्य पुरी के बाद द्वारका में ३४ हेक्टेयर भूमि पर ३९ देशों के एक दूसरे राजनयिक एन्क्लेव को मंजूरी दी।

इतिहास
अंगूठाकार|द्वारका बावली इस बावली निर्माण १६वीं शताब्दी की शुरुआत में लोदी वंश के सुल्तानों द्वारा लोहारहेड़ी गांव के निवासियों के लिए किया गया था।
प्राचीन इतिहास
हाल ही में हुई खुदाई से पता चला है कि जहां अब द्वारका है, लोधीकाल के समय वहां लोहारहेड़ी नामक गांव था। १६वीं शताब्दी की शुरुआत में लोदी वंश के सुल्तानों द्वारा लोहारहेड़ी गांव के निवासियों के लिए बनायी गयी एक बावली भी खुदाई के दौरान पायी गई थी। १९१० की जफर हसन की सूची में भी ग्राम लोहारहेड़ी में बावली के अस्तित्व का उल्लेख मिलता है।

स्थापना
द्वारका की स्थापना १९८० के दशक में शुरू हुई। स्थापना से पूर्व, द्वारका का अधिकतर क्षेत्र "पप्पनकलां" नामक ग्राम के अंतर्गत था। दिल्ली विकास प्राधिकरण अब द्वारका को प्रबुद्ध नगर की तर्ज पर विकसित कर रहा है।

भूगोल
स्थिति
द्वारका उपनगर दक्षिण पश्चिम दिल्ली जिले में स्थित है। जिला मुख्यालय होने के साथ साथ यह जिले के तीन उपमंडलों में से एक भी है। नजफगढ़ रोड, पंखा रोड, नजफगढ़ का नाला तथा दिल्ली-रेवाड़ी रेलवे लाइन इसे चारों ओर से घेरते हैं। दिविप्रा के अभिलेखों के अनुसार द्वारका का कुल क्षेत्रफल ५६४८ हेक्टेयर है। द्वारका के लगभग सभी मुख्य सेक्टरों में मार्केट कॉम्पलेक्स हैं, और प्रत्येक कॉम्पलेक्स में सात से आठ सौ दुकानें हैं।द्वारका, डिस्ट्रिक्ट सेंटर व नजफगढ़ में बंद का असर नहीं . दैनिक जागरण।.
२ फरवरी २०१८

जनसांख्यिकी
द्वारका की जनसंख्या लगभग १० लाख है, और यहाँ का जनसंख्या घनत्व १६९-२०० लोग प्रति हेक्टेयर है। यहां लगभग ३५० सोसायटीज और लगभग ५० डीडीए पॉकेट हैं।

आवागमन
मेट्रो
दिल्ली मेट्रो की ब्लू लाइन द्वारका को नोएडा से जोड़ती है। इसके अतिरिक्त द्वारका मेट्रो स्टेशन से नजफगढ़ तक, तथा द्वारका सेक्टर २१ मेट्रो स्टेशन से गुरुग्राम तक, भी मेट्रो लाइनें प्रस्तावित हैं।

सड़क
बाहरी रिंग मार्ग पर पालम के ऊपर बना २ किमी लम्बा द्वारका फ्लाईओवर द्वारका को दक्षिणी दिल्ली से जोड़ता है।

सन्दर्भ

 क्षेत्र दृश्य 
द्वारका का दृश्य देखने हेतु यहाँ क्लिक करें।

श्रेणी:दिल्ली के आवासीय क्षेत्र
श्रेणी:दिल्ली
श्रेणी:दक्षिण पश्चिम दिल्ली ज़िला